CELEX: 52014DP0046
Language: hr
Date: 2014-11-13 00:00:00
Title: Odluka Europskog parlamenta od 13. studenoga 2014. o zahtjevu za ukidanje imuniteta Ani Gomes (2014/2045(IMM))

5.8.2016   
            
            
               HR
            
            
               Službeni list Europske unije
            
            
               C 285/19
            
         P8_TA(2014)0046
   Zahtjev za ukidanje zastupničkog imuniteta Ani Gomes
   Odluka Europskog parlamenta od 13. studenoga 2014. o zahtjevu za ukidanje imuniteta Ani Gomes (2014/2045(IMM))
   (2016/C 285/05)
   
      Europski parlament,
   
               —
            
            
               uzimajući u obzir zahtjev za ukidanje imuniteta Ani Gomes koji je 18. lipnja 2014. proslijedio zamjenik glavnog državnog odvjetnika Portugalske Republike u vezi s kaznenim postupkom koji je u tijeku na drugom odsjeku Istražnog i kaznenog odjela iz Lisabona (ref. NUIPC 8773/13.4TDLSB) i koji je objavljen na plenarnoj sjednici 3. srpnja 2014.,
            
         
               —
            
            
               nakon saslušanja Ane Gomes u skladu s člankom 9. stavkom 5. Poslovnika,
            
         
               —
            
            
               uzimajući u obzir članak 8. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
            
         
               —
            
            
               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),
            
         
               —
            
            
               uzimajući u obzir članak 5. stavak 2., članak 6. stavak 1. i članak 9. Poslovnika,
            
         
               —
            
            
               uzimajući u obzir izvješće Odbora za pravna pitanja (A8-0025/2014),
            
         
               A.
            
            
               budući da je zamjenik glavnog državnog odvjetnika Portugalske Republike dostavio zahtjev za ukidanje zastupničkog imuniteta Ani Gomes, koji je podnio javni tužitelj Istražnog i kaznenog odjela iz Lisabona u vezi s navodno klevetničkim izjavama Ane Gomes tijekom televizijske debate; budući da je navedeni zahtjev podnesen kako bi se protiv Ane Gomes mogao pokrenuti kazneni postupak te kako bi je se u kontekstu tog postupka moglo ispitati;
            
         
               B.
            
            
               budući da u skladu s člankom 8. Protokola o povlasticama i imunitetima Europske unije zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasanja pri obnašanju svojih dužnosti;
            
         
               C.
            
            
               budući da se u članku 6. Poslovnika navodi da izvršavajući svoje ovlasti u vezi s povlasticama i imunitetima Parlament djeluje tako da očuva svoj integritet kao demokratska zakonodavna skupština i osigura nezavisnost zastupnika u obnašanju njihovih dužnosti;
            
         
               D.
            
            
               budući da je Sud Europske unije potvrdio da izjava koju je zastupnik dao izvan Europskog parlamenta može predstavljati mišljenje izraženo pri obnašanju njegovih dužnosti, kako se navodi u članku 8. navedenog Protokola, te smatra da nije bitno mjesto na kojem se izjava daje, nego priroda i sadržaj same izjave;
            
         
               E.
            
            
               budući da se u modernim demokracijama političke rasprave ne održavaju samo u Parlamentu, nego i u medijima, koji obuhvaćaju raspon od izjava za tisak do interneta;
            
         
               F.
            
            
               budući da je Ana Gomes u spornoj televizijskoj emisiji govorila u svojstvu zastupnice u Europskom parlamentu kako bi raspravljala o pitanjima za koja se zanima na europskoj razini, o čemu, među ostalim, svjedoče pitanja za pisani odgovor upućena Komisiji koja je podnijela na plenarnoj sjednici;
            
         
               G.
            
            
               budući da je pri skretanju pozornosti na odluku portugalske Vlade o privatizaciji brodogradilišta Viana do Castelo – odluku koja je također dovela do istrage Europske komisije o povredi propisa EU-a o državnim potporama – obnašala svoju dužnost zastupnice u Europskom parlamentu;
            
         
            
               1.
            
            
               odlučuje ne ukinuti imunitet Ani Gomes;
            
         
            
               2.
            
            
               nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu Portugalske Republike i Ani Gomes.
            
         
      (1)  Presuda u predmetu 101/63, Wagner/Fohrmann i Krier, EU:C:1964:28; presuda u predmetu 149/85, Wybot/Faure i drugi, EU:C:1986:310; presuda u predmetu T-345/05, Mote/Parlament, EU:T:2008:440; presuda u predmetima C-200/07 i C-201/07, Marra/De Gregorio i Clemente, EU:C:2008:579; presuda u predmetu T-42/06, Gollnisch/Parlament, EU:T:2010:102; presuda u predmetu C-163/10, Patriciello, EU:C:2011:543; presuda u predmetima T-346/11 i T-347/11, Gollnisch/Parlament, EU:T:2013:23.